### | | | | --- | --- | | | | | --- | | **Byråd** 23. februar 2016 Sagsnr. 710-2009-23653 Dok.nr. 710-2016-95630 Sagsbehandler DPTIBM | | 29.                 Revideret forløbsprogram for hjertesygdom - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til det reviderede
forløbsprogram for hjertesygdom i den midtjyske region. I den regionale
sundhedsaftale for 2015-2018 står, at forløbsprogrammet skal revideres i
aftaleperioden.

Formålet med forløbsprogrammet for hjertesygdom er, at
borgere med hjertesygdom modtager en indsats, som er koordineret på tværs af
sektorer. Herudover er det formålet at gøre borgeren bedre i stand til at
håndtere sin hjertesygdom samt at give bedre mulighed for rehabilitering
herunder eventuel tilbagevenden til arbejdsmarkedet.

Det første forløbsprogram for hjertesygdom blev godkendt i
2009, og der er foretaget mindre opdateringer i 2010 og 2012. Formålet med
denne opdatering, som er mere gennemgribende, er at sikre, at ny faglig viden
og organisatoriske erfaringer med programmet inddrages i det fremtidige
arbejde. Herudover er det formålet, at programmet lever op til nationale retningslinjer
og kvalitetsmål.

De væsentligste ændringer i det reviderede forløbsprogram
er:

· at målgruppen udvides, så den ud over patienter med symptomer på
blodprop også dækker patienter med åreforkalkning og hjertesvigt samt
hjerteklapopererede

· at en større del af hjerterehabiliteringen overgår fra hospital
til kommuner. Det drejer sig om den del af rehabiliteringen, der foregår efter
udskrivning fra hospital, og som ikke har med lægemidler at gøre. Det vil sige
fysisk træning, diætbehandling, rygestop, patientuddannelse og psykosocial
omsorg.

Forløbsprogrammet er godkendt politisk i det regionale
Sundhedskoordinationsudvalg 9. december 2015 med henblik på godkendelse i
Regionsrådet og de enkelte kommunalbestyrelser primo 2016.

Godkendes forløbsprogrammet skal implementering herunder
opgaveoverdragelsen finde sted senest ved udgangen af 2016.

**VURDERING**

Social og Sundhed vurderer, at
forløbsprogrammet for hjertesygdom overordnet set er et vigtigt redskab, der
bidrager til at styrke, koordinere og udvikle den samlede indsats for borgere
med kronisk hjertesygdom.

Det er positivt, at der med den
nye udgave af forløbsprogrammet er fokus på at øge deltagelsen i genoptræning
ved hjertesygdom, og at der er arbejdet med at belyse de økonomiske
konsekvenser af den opgaveflytning, der finder sted.

Ludvig Kjeldsen er i
overensstemmelse med sundhedsaftalens vision om sundhedsløsninger tæt på
borgeren. Det er vurderingen, at flere borgere vil modtage
hjerterehabilitering, når tilbuddene flyttes fra hospitalet og dermed kommer
tættere på borgerne.

De organisatoriske erfaringer, der er gjort med
forløbsprogrammet er, at [adresse] overdrog
hjerterehabilitering til Skive og [adresse]. Det tyder på, at flere
borgere med hjertesygdom nu bevarer deres tilknytning til arbejdsmarkedet.

Efter opgaveflytningen skal genoptræning på hjerteområdet
varetages inden for Favrskov Kommunes eksisterende trænings- og sundhedstilbud.

Målgruppen for tilbuddet anslås at stige fra ca. 3.000
patienter til ca. 3.500 patienter i hele Region Midtjylland, svarende til 16,6
%. Ca. to ud af tre hjertepatienter modtager genoptræning. For Favrskov Kommune
giver målgruppens udvidelse en estimeret stigning i størrelsesordenen 8-10
borgere. Målgruppens udvidelse har dermed begrænsede konsekvenser for [adresse]
Kommune.

Konsekvenserne for Favrskov Kommune består primært i selve
den faglige udfordring ved opgaveoverdragelsen snarere end udvidelsen af
målgruppen for tilbuddene.

Social og Sundhed har udarbejdet
et udkast til en svarskrivelse vedrørende Favrskov Kommunes godkendelse af
forløbsprogrammet. I forslaget til svarskrivelse, som er vedlagt som bilag,
gøres opmærksom på vigtigheden af, at den økonomiske udvikling på området
følges nøje.

**ØKONOMI**

[adresse]
Kommune betaler for to typer af genoptræning på hospitalerne. Der afregnes for
specialiseret genoptræning og for genoptræning under indlæggelse
(sengeafdelingerne). Kommunerne finansierer specialiseret genoptræning 100 %,
mens kommunerne finansierer 70 % af udgifterne til genoptræning under indlæggelse).

Med Favrskov Kommunes overtagelse af rehabiliteringen for
hjertepatienter forventes udgifterne til hjertepatienters specialiserede genoptræning
på hospital at falde fra ca. 860.000 kr. til ca. 100.000 kr., en reduktion på
ca. 760.000 kr.

For at
reduktionen på 760.000 kr. realiseres, skal følgende forudsætninger være
opfyldt:

· Hospitalerne skal tilpasse deres træningskapacitet svarende til
reduktionen i opgaver og nedgangen i indtægter

· [adresse] træningsafdeling og sundhedsteam skal hjemtage
opgaven indenfor eksisterende budget.

I forhold
til hospitalernes tilpasning af træningskapaciteten, er der fra kommunernes
side udtrykt bekymring om personalet, der hidtil har ydet specialiseret
ambulant genoptræning, i stedet flyttes til genoptræning på sengeafdelingerne
(genoptræning under indlæggelse).

Social og
Sundhed vil følge den økonomiske udvikling på området og vil vurdere behovet
for omflytning af sparede midler fra specialiseret genoptræning på hospital til
kommunens egne sundhedstilbud til hjertepatienter. Vurderingen vil blive foretaget
i forbindelse med kommende budgetopfølgninger.

Der er i
regi af sundhedsaftalen nedsat en temagruppe for økonomi og opfølgning, hvor
både kommuner og region er repræsenteret. Temagruppen følger de økonomiske
konsekvenser af tiltag i sundhedsaftalen og sørger for, at Sundhedsstyregruppen
behandler sagen, hvis økonomien efter flytning af hjerterehabilitering udvikler
sig i en uventet og uhensigtsmæssig retning.

Temagruppens
model for beregning af de økonomiske konsekvenser af forløbsprogrammet er
vedlagt som bilag.

**INDDRAGELSE**

Det reviderede forløbsprogram har været i administrativ
høring i kommunerne i juni 2015.

**INDSTILLING**

Direktøren for Social og Sundhed indstiller til Byrådet:

1. At det reviderede forløbsprogram for
hjertesygdom godkendes.

**BESLUTNING**

***Social- og Sundhedsudvalget, 2. februar 2016:***

Fraværende:Ingen

Indstilles godkendt.

***Økonomiudvalget, 16. februar 2016:***

Fraværende:Svenning Frederiksen, Dagny Vestergaard, Helge Winther
August Mathiesen

Indstilles godkendt.

**Bilag**

|  |  |
| --- | --- |
| Forløbsprogram for hjertesygdom | 710-2016-13799 |
| Svarskrivelse fra [adresse] vedr. forløbsprogram for hjertesygdom | 710-2016-10238 |
| Model for monitorering af økonomiske konsekvenser | 710-2016-13827 |